CELEX: 32020D1562
Language: lt
Date: 2020-10-26 00:00:00
Title: Komisijos įgyvendinimo sprendimas (ES) 2020/1562 2020 m. spalio 26 d. kuriuo iš dalies keičiamos Įgyvendinimo sprendimo (ES) 2020/167 nuostatos dėl tam tikros radijo įrangos darniųjų standartų, taikomų pažangiosioms antžeminio judėjimo valdymo ir kontrolės sistemoms, pirminiams apžvalgos radarams, radijo transliacijos imtuvams, tarptautinio judriojo ryšio įrangai ir fiksuotojo radijo ryšio sistemoms

27.10.2020   
               
               
                  LT
               
               
                  Europos Sąjungos oficialusis leidinys
               
               
                  L 357/29
               
            
         KOMISIJOS ĮGYVENDINIMO SPRENDIMAS (ES) 2020/1562
         2020 m. spalio 26 d.
         kuriuo iš dalies keičiamos Įgyvendinimo sprendimo (ES) 2020/167 nuostatos dėl tam tikros radijo įrangos darniųjų standartų, taikomų pažangiosioms antžeminio judėjimo valdymo ir kontrolės sistemoms, pirminiams apžvalgos radarams, radijo transliacijos imtuvams, tarptautinio judriojo ryšio įrangai ir fiksuotojo radijo ryšio sistemoms
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/53/ES (2) 16 straipsniu, daroma prielaida, kad radijo ryšio įrenginiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos 3 straipsnyje nustatytus esminius reikalavimus, kuriuos apima tie standartai ar jų dalys;
                  
               
                     (2)
                  
                  
                     Įgyvendinimo sprendimu C(2015) 5376 (3) Komisija Europos elektrotechnikos standartizacijos komitetui (CENELEC) ir Europos telekomunikacijų standartų institutui (ETSI) pateikė prašymą parengti ir peržiūrėti radijo ryšio įrenginių darniuosius standartus įgyvendinant Direktyvą 2014/53/ES;
                  
               
                     (3)
                  
                  
                     remdamasis Įgyvendinimo sprendime C(2015) 5376 išdėstytu prašymu, ETSI parengė darniuosius standartus EN 303 213-5-1 V1.1.1 dėl pažangiųjų antžeminio judėjimo valdymo ir kontrolės sistemų imtuvų ir užklausiklių, EN 303 345-2 V1.1.1 ir EN 303 345-5 V1.1.1 dėl radijo transliacijos imtuvų ir EN 303 364-3 V1.1.1 dėl pirminių apžvalgos radarų;
                  
               
                     (4)
                  
                  
                     remdamasis Įgyvendinimo sprendime C(2015) 5376 išdėstytu prašymu, ETSI peržiūrėjo darniuosius standartus EN 301 908-2 V11.1.2, EN 301 908-13 V11.1.2, EN 302 217-2 V3.1.1 ir EN 303 213-6-1 V2.1.1, kurių nuorodos paskelbtos Europos Sąjungos oficialiojo leidinio C serijoje (4). Todėl atitinkamai buvo priimti darnieji standartai EN 301 908-2 V13.1.1 dėl tarptautinio judriojo ryšio naudotojo įrangos, EN 301 908-13 V13.1.1 dėl išplėtoto universalaus antžeminio magistralinio radijo ryšio prieigos naudotojo įrangos, EN 302 217-2 V3.2.2 dėl fiksuotojo radijo ryšio sistemų ir EN 303 213-6-1 V3.1.1 dėl pažangių antžeminio judėjimo valdymo ir kontrolės sistemų;
                  
               
                     (5)
                  
                  
                     Komisija kartu su ETSI įvertino, ar visi tie darnieji standartai atitinka Įgyvendinimo sprendime C(2015) 5376 pateiktą prašymą;
                  
               
                     (6)
                  
                  
                     darnieji standartai EN 303 213-5-1 V1.1.1 ir EN 301 908-2 V13.1.1 atitinka esminius reikalavimus, kuriuos jie turi apimti ir kurie nustatyti Direktyvoje 2014/53/ES. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (7)
                  
                  
                     Įgyvendinimo sprendimo C (2015) 5376 II priedo 3 dalies 3 punkte nustatyta, kad „imtuvų charakteristikos taip pat labai svarbios judriesiems galiniams įrenginiams, visų pirma antenų charakteristikos, ir gyvybės gelbėjimo taikomosioms programoms skirtai ryšio įrangai“. Į darnųjį standartą EN 301 908–13 V13.1.1 neįtraukti techniniai antenų charakteristikų reikalavimai. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (8)
                  
                  
                     vadovaujantis darniojo standarto EN 302 217-2 V3.2.2 4.3.2 punkto 2 pastaba, gamintojams galėtų būti leidžiama nukrypti nuo kitų darniojo standarto techninių reikalavimų dėl bitų klaidų dažnio (BER), o to darniojo standarto H.3.4, I.3.4 ir J.3.4 punktuose nėra vienareikšmių reikalavimų dėl bandymų metodo atitikčiai įrodyti. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimus;
                  
               
                     (9)
                  
                  
                     Rekomendacijoje ITU-R SM.329-12 (09/2012) dėl nepageidaujamos šalutinės imtuvų spinduliuotės nurodoma, kad „siekiant kuo ekonomiškiau ir efektyviau naudoti dažnių spektrą, būtina nustatyti bendrąsias didžiausias šalutinės spinduliuotės ribines vertes“. EMTT rekomendacijoje 74-01 (2019) nurodyta, kad „siekiant skatinti dalijimąsi konkrečiu dažnių spektru arba suderinamumo tyrimus ir siekiant didesnio spektro efektyvumo, nepageidaujamos šalutinės spinduliuotės lygiai galėtų būti mažesni“. Taigi pripažįstama, kad šalutinė spinduliuotė yra svarbi efektyvaus spektro naudojimo požiūriu, o tai nurodyta Direktyvos 2014/53/ES 3 straipsnio 2 dalyje. Standarto EN 303 345-2 V1.1.1 C.3 priede ir standarto EN 303 345-5 V1.1.1 B.3 priede pripažįstama, kad nepageidaujama šalutinė imtuvų spinduliuotė yra susijusi su Direktyvos 2014/53/ES 3 straipsnio 2 dalimi. Tačiau standarto EN 303 345-2 V1.1.1 C.3.5 punkte ir standarto EN 303 345-5 V1.1.1 B.3.5 punkte nustatyta, kad nepageidaujamai šalutinei imtuvų spinduliuotei taikomi kiti standartai. Todėl darniųjų standartų EN 303 345-2 V1.1.1 ir EN 303 345-5 V1.1.1 nuorodos turėtų būti paskelbtos Europos Sąjungos oficialiajame leidinyje su apribojimu;
                  
               
                     (10)
                  
                  
                     Įgyvendinimo sprendimo C(2015) 5376 2 konstatuojamojoje dalyje raginama gerinti bendradarbiavimą su Europos pašto ir telekomunikacijų administracijų konferencija (CEPT), su kuria konsultuotasi dėl šių darniųjų standartų atitikties EMTT rekomendacijai 74-01 (2019) dėl nepageidaujamos šalutinės spinduliuotės. CEPT atsakė, kad laisvesnis EMTT rekomendacijos 74-01 (2019) taikymas galimas tik esant konkrečioms techninėms sąlygoms. Todėl standarto EN 303 213-6-1 V3.1.1 4.2.1.5 punktas ir standarto EN 303 364-3 V1.1.1 4.2.1.4 punktas gali suteikti tik konkrečios radijo įrangos atitikties prielaidą. Todėl nuorodos į tuos darniuosius standartus turėtų būti skelbiamos Europos Sąjungos oficialiajame leidinyje nustačius apribojimą;
                  
               
                     (11)
                  
                  
                     Komisijos įgyvendinimo sprendimo (ES) 2020/167 (5) I priede išvardytos nuorodos į darniuosius standartus, kuriais remiantis daroma atitikties Direktyvos 2014/53/ES nuostatoms prielaida, o to įgyvendinimo sprendimo II priede išvardytos nuorodos į darniuosius standartus, kuriomis remiantis daroma atitikties Direktyvos 2014/53/ES nuostatoms prielaida. Siekiant užtikrinti, kad visos darniųjų standartų, parengtų įgyvendinant Direktyvą 2014/53/ES, nuorodos būtų pateiktos viename akte, nuorodos į standartus EN 303 213-5-1 V1.1.1 ir EN 301 908-2 V13.1.1 turėtų būti įtrauktos į to įgyvendinimo sprendimo I priedą, o nuorodos į standartus EN 301 908-13 V 13.1.1, EN 302 217-2 V3.2.2, EN 303 213-6-1 V3.1.1, EN 303 345-2 V1.1.1, EN 303 345-5 V1.1.1 ir EN 303 364-3 V1.1.1 turėtų būti įtrauktos į įgyvendinimo sprendimo II priedą;
                  
               
                     (12)
                  
                  
                     ETSI nuomone, darnusis standartas EN 303 339 V1.1.1, kurio nuoroda paskelbta Europos Sąjungos oficialiojo leidinio C serijoje (6), turėtų būti laikomas nebeaktualiu, nes nebeatitinka pažangių technologijų;
                  
               
                     (13)
                  
                  
                     todėl iš Europos Sąjungos oficialiojo leidinio C serijos (7) būtina išbraukti nuorodas į darniuosius standartus EN 301 908-2 V11.1.2, EN 301 908-13 V11.1.2, EN 302 217-2 V3.1.1 ir EN 303 213-6-1 V2.1.1, nes jie buvo peržiūrėti, ir nuorodą į darnųjį standartą EN 303 339 V1.1.1, nes jis laikomas nebeaktualiu. Įgyvendinimo sprendimo (ES) 2020/167 III priede pateikiamos darniųjų standartų, parengtų įgyvendinant Direktyvą 2014/53/ES, nuorodos, kurios išbraukiamos iš Europos Sąjungos oficialiojo leidinio. Todėl tikslinga šias nuorodas įtraukti į tą priedą; Siekiant suteikti gamintojams pakankamai laiko pasirengti taikyti darniuosius standartus EN 301 908-2 V13.1.1, EN 301 908-13 V13.1.1, EN 302 217-2 V3.2.2 ir EN 303 213-6-1 V3.1.1, būtina atidėti darniųjų standartų EN 301 908-2 V11.1.2, EN 301 908-13 V11.1.2, EN 302 217-2 V3.1.1 ir EN 303 213-6-1 V2.1.1 nuorodų panaikinimą; Taip pat siekiant suteikti gamintojams laiko pasirengti nuorodos į darnųjį standartą EN 303 339 V1.1.1 panaikinimui, būtina atidėti nuorodos į tą standartą panaikinimą;
                  
               
                     (14)
                  
                  
                     nuo nuorodos į darnųjį standartą paskelbimo Europos Sąjungos oficialiajame leidinyje dienos atitiktis tam standartui leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2020/167 iš dalies keičiamas taip:
            
                        (1)
                     
                     
                        I priedas iš dalies keičiamas pagal šio sprendimo I priedo nuostatas;
                     
                  
                        (2)
                     
                     
                        II priedas iš dalies keičiamas pagal šio sprendimo II priedą;
                     
                  
                        (3)
                     
                     
                        III priedas iš dalies keičiamas pagal šio sprendimo III priedą.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. spalio 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22, p. 62).
         
            (3)  2015 m. rugpjūčio 4 d. Komisijos įgyvendinimo sprendimas C(2015) 5376 dėl Europos elektrotechnikos standartizacijos komitetui ir Europos telekomunikacijų standartizacijos institutui teikiamo prašymo dėl radijo įrenginių standartizacijos, padedant įgyvendinti Europos Parlamento ir Tarybos direktyvą 2014/53/ES.
         
            (4)  OL C 326, 2018 9 14, p. 114.
         
            (5)  2020 m. vasario 5 d. Komisijos įgyvendinimo sprendimas (ES) 2020/167 dėl darniųjų radijo ryšio įrenginių standartų, parengtų įgyvendinant Europos Parlamento ir Tarybos direktyvą 2014/53/ES (OL L 34, 2020 2 6, p. 46).
         
            (6)  OL C 326, 2018 9 14, p. 114.
         
            (7)  OL C 326, 2018 9 14, p. 114.
      
      
         
            I PRIEDAS
            Įgyvendinimo sprendimo (ES) 2020/167 I priedas papildomas šiomis eilutėmis:
            
               
                           Nr.
                        
                        
                           Standarto nuoroda
                        
                     
                           „8.
                        
                        
                           EN 301 908-2 V13.1.1
                           IMT koriniai tinklai. Prieigos prie radijo ryšio spektro darnusis standartas 2 dalis. CDMA tiesioginės sklaidos (UTRA FDD) vartotojo įranga (VĮ)
                        
                     
                           9.
                        
                        
                           ETSI EN 303 213-5-1 V1.1.1
                           Pažangioji antžeminio judėjimo valdymo ir kontrolės sistema (A-SMGCS). 5 dalis. Prieigos prie radijo ryšio spektro darnusis standartas, skirtas daugiapozicinės apžvalgos (MLAT) įrangai. 1 podalis. Imtuvai ir užklausikliai“.
                        
                     
         
      
      
         
            II PRIEDAS
            Įgyvendinimo sprendimo (ES) 2020/167 II priedas papildomas šiomis eilutėmis:
            
               
                           Nr.
                        
                        
                           Standarto nuoroda
                        
                     
                           „4.
                        
                        
                           EN 301 908-13 V13.1.1
                           IMT koriniai tinklai. Prieigos prie radijo ryšio spektro darnusis standartas 13 dalis. Išplėtoto universalaus antžeminio magistralinio radijo ryšio prieigos (E-UTRA) vartotojo įranga (VĮ)
                           
                              Pranešimas: Šiuo darniuoju standartu nenustatyti antenų charakteristikų parametrai ir atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytam esminiam reikalavimui prielaida.
                        
                     
                           5.
                        
                        
                           EN 302 217-2 V3.2.2
                           Fiksuotojo radijo ryšio sistemos. Charakteristikos ir reikalavimai, keliami tiesioginio ryšio įrenginiams ir antenoms. 2 dalis. Skaitmeninės sistemos, veikiančios nuo 1 GHz iki 86 GHz dažnių juostose. Prieigos prie radijo ryšio spektro darnusis standartas
                           
                              Pranešimas: Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytiems esminiams reikalavimams prielaida, jei taikoma šio darniojo standarto 4.3.2 punkto 2 pastaba;
                           
                              Pranešimas: Jeigu tai radijo įrenginiai, kuriems taikomas šio darniojo standarto H.3.4, I.3.4 arba J.3.4 punktas, atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytam esminiam reikalavimui prielaida, jei nebuvo taikomi atitinkami bandymų metodai siekiant įrodyti atitiktį šio darniojo standarto H.3.4, I.3.4 arba atitinkamai J.3.4 punktui.
                        
                     
                           6.
                        
                        
                           EN 303 213-6-1 V3.1.1
                           Pažangioji antžeminio judėjimo valdymo ir kontrolės sistema (A-SMGCS). 6 dalis. Prieigos prie radijo ryšio spektro darnusis standartas, skirtas paskirstytiems antžeminio judėjimo radarų jutikliams. 1 podalis. X dažnio juostos jutikliai, naudojantys impulsinius signalus ir perduodantys iki 100 kW galią
                           
                              Pranešimas: Kalbant apie šio darniojo standarto 4.2.1.5 punktą, atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytam esminiam reikalavimui, taikomam įrangai be „kūginės dalies WR112/R84 ir bangolaidžio WR90/R100“, prielaida, kaip nurodyta šio darniojo standarto 1 skirsnio 1 pastaboje. Reikalaujama, kad bangolaidžio perdavimo kanalas nuolat būtų netrukdomas (nesutrikdytas) ir ne mažiau kaip 20 kartų ilgesnis už bangolaidžio ribinės bangos ilgį tuo veikimo režimu.
                        
                     
                           7.
                        
                        
                           EN 303 345-2 V1.1.1
                           Radijo transliacijos imtuvai. 2 dalis. FM transliacijos tarnyba. Prieigos prie radijo ryšio spektro darnusis standartas
                           
                              Pranešimas: Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytiems esminiams reikalavimams dėl nepageidaujamos šalutinės imtuvų spinduliuotės prielaida, jei taikoma kuri nors iš šių sąlygų:
                        
                     
                           8.
                        
                        
                           EN 303 345-5 V1.1.1
                           Radijo transliacijos imtuvai. 5 dalis. DRM transliacijos tarnyba. Prieigos prie radijo ryšio spektro darnusis standartas
                           
                              Pranešimas: Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytiems esminiams reikalavimams dėl nepageidaujamos šalutinės imtuvų spinduliuotės prielaida, jei taikoma kuri nors iš šių sąlygų:
                        
                     
                           9.
                        
                        
                           EN 303 364-3 V1.1.1
                           Pirminiai apžvalgos radarai (PSR). Prieigos prie radijo ryšio spektro darnusis standartas 3 dalis. Skrydžių valdymo (ATC) PSR jutikliai, veikiantys nuo 8 500  MHz iki 10 000  MHz dažnių diapazone (X dažnis)
                           
                              Pranešimas: Kalbant apie šio darniojo standarto 4.2.1.4 punktą, atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytam esminiam reikalavimui, taikomam įrangai be „kūginės dalies WR112/R84 ir bangolaidžio WR90/R100“, prielaida, kaip nurodyta šio darniojo standarto 1 skirsnio 1 pastaboje. Reikalaujama, kad bangolaidžio perdavimo kanalas nuolat būtų netrukdomas (nesutrikdytas) ir ne mažiau kaip 20 kartų ilgesnis už bangolaidžio ribinės bangos ilgį tuo veikimo režimu.“
                        
                     
         
      
      
         
            III PRIEDAS
            Įgyvendinimo sprendimo (ES) 2020/167 III priedas papildomas šiomis eilutėmis:
            
               
                           Nr.
                        
                        
                           Standarto nuoroda
                        
                        
                           Panaikinimo data
                        
                     
                           „12.
                        
                        
                           EN 301 908-2 V11.1.2
                           IMT koriniai tinklai. Darnusis standartas, apimantis Direktyvos 2014/53/ES 3.2 straipsnio esminius reikalavimus. 2 dalis. CDMA tiesioginės sklaidos (UTRA FDD) vartotojo įranga (VĮ)
                        
                        
                           2021 m. spalio 27 d.
                        
                     
                           13.
                        
                        
                           EN 301 908-13 V11.1.2
                           IMT koriniai tinklai. Darnusis standartas, apimantis Direktyvos 2014/53/ES 3.2 straipsnio esminius reikalavimus. 13 dalis. Išplėtoto universalaus antžeminio magistralinio radijo ryšio prieigos (E-UTRA) vartotojo įranga (VĮ)
                        
                        
                           2021 m. spalio 27 d.
                        
                     
                           14.
                        
                        
                           EN 302 217-2 V3.1.1
                           Fiksuotojo radijo ryšio sistemos. Charakteristikos ir reikalavimai, keliami tiesioginio ryšio įrenginiams ir antenoms. 2 dalis. Skaitmeninės sistemos, veikiančios nuo 1 GHz iki 86 GHz dažnių juostose. Darnusis standartas, apimantis Direktyvos 2014/53/ES 3.2 straipsnio esminius reikalavimus
                        
                        
                           2022 m. balandžio 27 d.
                        
                     
                           15.
                        
                        
                           EN 303 213-6-1 V2.1.1
                           Pažangioji antžeminio judėjimo valdymo ir kontrolės sistema (A-SMGCS). 6 dalis. Darnusis standartas, apimantis Direktyvos 2014/53/ES 3.2 straipsnio esminius reikalavimus, skirtas paskirstytiems antžeminio judėjimo radarų jutikliams. 1 podalis. X dažnio juostos jutikliai, naudojantys impulsinius signalus ir perduodantys iki 100 kW galią
                        
                        
                           2021 m. spalio 27 d.
                        
                     
                           16.
                        
                        
                           EN 303 339 V1.1.1
                           Plačiajuostis tiesioginis ryšys oras–žemė. Įranga, veikianti nuo 1 900  MHz iki 1 920  MHz ir nuo 5 855  MHz iki 5 875  MHz dažnių juostose. Antenos su fiksuota kryptine diagrama. Darnusis standartas, apimantis Direktyvos 2014/53/ES 3.2 straipsnio esminius reikalavimus
                        
                        
                           2021 m. balandžio 27 d.“